1486 ई. के मार्च (फाल्गुन) के महीने में पश्चिमी बंगाल के नदिया जिले में श्रीमायापुर में श्रीचैतन्य महाप्रभु इस मृत्युलोक में प्रकट हुए। अपने भक्तों के प्रार्थना और निवेदन करने पर पूर्ण ब्रह्म ने नररूप में अवतार लिया। भारत के लिये वह एक दिव्य दिवस था। वे इस मृत्युलोक में केवल 48 वर्ष रहे, जिसमें उन्होंने 24 वर्ष गृहस्थाश्रम में बिताये और शेष 24 वर्ष एक भिक्षुक संन्यासी के रूप में। वे धर्मगुरू थे और परमार्थ-जीवन के जीते-जागते उदाहरण थे।